साउथ सिटी-2 की सुरक्षा का जिम्मा आरडब्ल्यूए के हवाले
मेंटिनेंसचार्ज संभालने के बाद आरडब्ल्यूए अब साउथ सिटी-2 की सुरक्षा की जिम्मेदारी 1 जनवरी 2016 से संभालेगी। कॉलोनाइजर की ओर से नाममात्र के सिक्योरिटी गार्ड लगे हैं। इससे सोसायटी में चोरी की घटनाएं रुक नहीं रही हैं। इसे लेकर सोसायटी के सेंट्रल आरडब्ल्यूए ने ब्लॉकों के आरडब्ल्यूए के साथ बैठक कर निर्णय लिया कि सिक्योरिटी कंपनी से गार्ड हायर कर उसका खर्च वहन खुद उठाएंगे। इतना ही नहीं आरडब्ल्यूए ने लगे गार्डस को हटाने के लिए कॉलोनाइजर को लेटर लिख दिया है।
14ब्लॉकों में रहते हैं ढाई हजार परिवार
साउथसिटी-2 में 14 ब्लॉक हैं। इन ब्लॉकों में ढाई हजार से अधिक परिवार रहते हैं। इनकी सुरक्षा के लिए कॉलोनाइजर की ओर से एक दर्जन से अधिक सिक्योरिटी गार्ड लगाए गए हैं, जो काफी कम हैं। सोसायटी में चोरी घटनाएं सामने आती रहती हैं। इसका कारण गेटों पर गार्ड नहीं होना है। लोगों के आने-जाने पर कोई पाबंदी नहीं है।
70सिक्योरिटी गार्ड एक जनवरी से तैनात होंगे
1जनवरी 2016 से साउथ सिटी-2 के 14 ब्लॉकों में 70 सिक्योरिटी गार्ड लगाए जाएंगे। इसके लिए आरडब्ल्यूए ने सिक्योरिटी कंपनियों से गार्ड की तैनाती के बारे में जानकारी ली है। आरडब्ल्यूए ने कहा कि 35 गार्ड दिन और 35 गार्ड रात में ब्लॉकों के गेटों पर लगाए जाएंगे।
मेंटिनेंसके साथ रेजिडेंस लिए जाएंगे चार्ज
ब्लॉकोंके आरडब्ल्यूए प्रेसिडेंट अपने एरिया के रेजिडेंट्स से हर महीने ली जाने वाली मेंटिनेंस राशि से सिक्योरिटी गार्ड का भी चार्ज लिया जाएगा। एक घर से करीब एक हजार रुपए लिए जाएंगे, जिससे सिक्योरिटी गार्ड को वेतन का भुगतान आरडब्ल्यूए करेगा।
रेजिडेंट्ससे विचार करने के बाद लिया गया फैसला
साउथसिटी-2 आरडब्ल्यूए के ज्वॉइंट सेक्रेटरी केके सिंह ने कहा कि यहां के रेजिडेंट्स से विचार करने के बाद ब्लॉकों की आरडब्ल्यूए ने सिक्योरिटी गार्ड लगाने का फैसला लिया है। हर महीने मेंटिनेंस चार्ज के साथ गार्ड को दिए जाने वाले वेतन का खर्च भी देंगे। हालांकि कॉलोनाइजर ने सोसायटी में मकान बनाने और मोबाइल कंपनियों से केबल डालने का भारी भरकम चार्ज लिया जाता है, लेकिन उस राशि को कहां खर्च करती है। इसके लिए कॉलोनाइजर को लेटर लिखकर जवाब मांगा गया है। साथ ही गार्ड को हटाने के लिए भी सिफारिश की गई है।
गुड़गांव. सेक्टर-5थाने में इंस्पेक्टर से चर्चा करते आरडब्ल्यूए सदस्य।
गुड़गांव. साउथसिटी-2 का मुख्य रास्ता, जहां अब जल्द होंगे सुरक्षा के कड़े इंतजाम।
गुड़गांव| सेक्टर-3,5 और 6 के रेसिडेंट्स वेलफेयर एसोसिएशन के प्रतिनिधि रविवार को सेक्टर-5 थाने के पुलिस इंस्पेक्टर से मिले और सुरक्षा संबंधी समस्याओं से अवगत कराया। आरडब्ल्यूए की प्रेजिडेंट मीनू सिंह ने सेक्टरवासियों की बेहतर सुरक्षा और सेक्टर में पुलिस पेट्रोलिंग के फेरे बढ़ाने की मांग की। उन्होंने सेक्टर-5 के सभी कपड़े धोने वालों के पुलिस वेरिफिकेशन और पहचान पत्र बनवाने की मांग की। इंस्पेक्टर शैलेंद्र श्योराण ने सभी प्रतिनिधियों को हर संभव मदद का आश्वासन दिया। उन्होंने आरडब्ल्यूए से सेक्टर के सभी गेटों पर कैमरा लगवाने और सभी किराएदारों का पुलिस वेरिफिकेशन कराने को कहा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva